
13.05.04

Arkivref.:

Etiske retningslinjer for veiledning ved Universitetet i Tromsø

Innledning

Sak S 13-04 Etiske retningslinjer for veiledning ved Universitetet i Tromsø ble drøftet i møte i Universitetsstyret 01.04.04. Det ble fattet følgende vedtak: 

Saken utsettes. Retningslinjene omarbeides og ny sak behandles i styremøte mai 2004.
Universitetsdirektøren legger med dette fram saken på nytt for Universitetsstyret.

Ett av hovedmålene med Kurs for veiledere ved Universitetet i Tromsø 2003 var å arbeide fram et forslag til etiske retningslinjer for veiledning ved UiTø. Etiske retningslinjer for veiledning er vedtatt ved Universitetet i Oslo (av Det akademiske kollegium 10.06.97)og og Universitetet i Bergen (vedtatt i Kollegiet 12.12.96). Retningslinjene fra UiO og UiB ble brukt som utgangspunkt for en diskusjon med målsetting å utarbeide tilsvarende retningslinjer ved UiTø. 

Konklusjonen fra kurssamlinga om Etiske retningslinjer ved Universitetet i Tromsø 10.06.03 var at det er ønskelig å vedta slike retningslinjer for UiTø, og at de bør gjøres kjent for alle ansatte og studenter/stipendiater ved Universitetet. Det var enighet blant kursdeltakerne om at de etiske retningslinjene for UiO ville være et godt utgangspunkt for utarbeidelse av tilsvarende retningslinjer for UiTø, og forslaget som ble sendt på høring bygget i stor grad på UiOs. I utarbeidelsen av retningslinjene er det tatt utgangspunkt i veiledning av doktorgrads- og mastergradsstudenter. Mange av de forhold som beskrives i retningslinjene vil derimot også kunne gjelde veiledning av studenter i bachelorprogram, selv om dette i utgangspunktet er veiledning av mindre omfang. 

Etiske retningslinjer for veiledning ved Universitetet i Tromsø

På bakgrunn av høringsuttalelsene fra fakultetene/NFH og gjennomgang i Universitetsstyret 01.04.04 har arbeidsgruppa ved Lena Liepe utarbeidet et nytt utkast til etiske retningslinjer for veiledning ved Universitetet i Tromsø. I det nye forslaget er gjensidighet mellom veileder og student/stipendiat vektlagt i større grad, og problematiseringer utelatt for å gi retningslinjene en enklere utforming. 

Innstilling til vedtak

Universitetsdirektøren vil anbefale at også Universitetet i Tromsø skal ha etiske retningslinjer for veiledning, og fremmer følgende innstilling til

vedtak:

Universitetsstyret vedtar etiske retningslinjer for veiledning ved Universitetet i Tromsø med de endringer som fremkommer i møte 13.05.04.

Tromsø, 05.05.2004

	Arne Benjaminsen

	forskningsdirektør

